**Vergilius Aeneisének I-V. könyvei, a szövegolvasás beosztása**

1. Bevezető előadás Vergiliusról és az Aeneisről

2. I. 1-49. Mit jelent a *prooemium*, a *propositio*, az *invocatio* és az *in medias res*? Milyen műfajra voltak ezek jellemzőek, és mi volt a szerepük?

3. I. 50-101. Hol volt Aeolus lakhelye? Helyesen tette-e, hogy Iuno kérésének engedett?

4. I. 223-296. Hogyan ért véget a vihar, és mi történt Aeneasékkal? Mi a legfontosabb célja Venus és Iuppiter beszélgetésének?

5. II. 1-56. Hogyan jutottak el a trójaiak Dido városába? Milyen isteni beavatkozásra kerül itt sor? Mi nyújt alkalmat Trója pusztulásának előadására?

6. II. 199-267. Mi készteti a trójaiakat arra, hogy a falovat a városba vontassák? Helyesen cselekedett-e Laokoon? Hogyan jelenítik meg őt az antik művészetben?

7. II. 673-740. Hogyan szerez Aeneas tudomást a város pusztulásáról? Mit tesz ebben a helyzetben? Mi a sorstól kapott feladata?

8. II. 730-804. Creusának miért kellett Phrygiában maradnia? Hogyan ábrázolták a menekülést az antik művészetben?

9. III. 374-462. Mi az útvonala Aeneasék bolyongásának? Honnan tudták, hogy merre hajózzanak? Mivel zárul a III. könyv?

10. IV. 1-53. Milyen szerelmi történetek szolgálhattak mintául a Dido és Aeneas kapcsolathoz? Helyesen cselekszik-e Aeneas e kapcsolat vállalásakor?

11. IV. 504-583. Dido érzelmei hogyan változnak az események előrehaladtával?

12. IV. 584-629, 648-671. Helyesen döntött-e Dido? Tehetett volna-e másképp?

13. V. 42-103. Miért volt szükség az V. ének eseményeire, és miért itt kerül erre sor?

Tájékozódáshoz használható szakirodalom:

Adamik T., Dido alakjának funkciója az Aeneisben. Ant.Tan. 28, 1981, 11-20.

Adamik T., Római irodalom az aranykorban. Bp. 1994.

Borzsák I., Utószó a Vergilius összes művei kiadáshoz. Bp. 1967.

R. Gaskin, Aeneas Ultor and the Problem of Pietas. Eirene 30, 1994, 70-96.

Némethy G., Vergilius élete és művei. Bp. 1902.

Trencsényi-Waldapfel I., Bevezető az Aeneis 1962-es kiadásához.

Vergilius I-VI és VII-XII Auct. Lat. XXI-XXII. köteteinek bevezetői és bibliográfiái.

W. Suerbaum, Hundert Jahre Vergil-Forschung. Eine systematische Arbeitsbibliographie mit besonderer Berücksichtigung der Aeneis. Aufstieg und Niedergang der römischen Welt II 31.1 (Berlin-New York 1980) 1-358.